
    545400 SIGHIŞOARA
Piața Muzeului nr. 7, Tel./Fax 0265 – 771278
                                                         H O T Ă R Â R E A NR. 100
                                                                    28 mai 2026
privind preluarea unor contracte de închiriere

   Consiliul Local al Municipiului Sighişoara, întrunit în ședință ordinară,
   Luând act de proiectul de hotărâre, înregistrat cu nr. 17.884/07.05.2026 şi la Consiliul Local Sighișoara cu nr. 18.837/14.05.2026, de referatul de aprobare, înregistrat cu nr. 17.883/07.05.2026, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare; 

Având în vedere cererea înregistrată la Municipiul Sighișoara cu nr. 16.484/24.04.2026, formulată de doamna Suciu Cornelia, prin care solicită preluarea contractului de închiriere nr. 75/2004, având ca obiect terenul situat în municipiul Sighișoara, str. Crizantemelor, f.nr., urmare a dobândirii în proprietate a construcției – garaj, potrivit contractului de vânzare - cumpărare încheiat la data de 23.04.2026, anexat cererii;
Având în vedere contractul de închiriere nr. 75/2004, așa cum a fost modificat și completat prin actele adiționale nr. 1 - 4, având ca obiect terenul în suprafață de 18,00 mp., situat în municipiul Sighișoara, str. Crizantemelor, f.nr., lot. 11, tronson N, jud. Mureș, cu destinația de teren ocupat de construcția – garaj, proprietate privată, încheiat cu Stanciu Nicolae, în calitate de chiriaș;

Având în vedere faptul că imobilul de natură teren, care face obiectul contractului de închiriere amintit mai sus, se află situat în intravilanul Municipiului Sighișoara şi este cuprins în listele de inventar ale Municipiului Sighişoara – domeniul public, având nr. de inventar 5.001.12;

Având în vedere cererea înregistrată la Municipiul Sighișoara cu nr. 17.496/05.05.2026, formulată de doamna Szakacs Beatrice - Andreea, prin care solicită preluarea contractului de închiriere nr. 39/2025, având ca obiect terenul situat în municipiul Sighișoara, cartier Târnava II, f.nr., poz. I, urmare a dobândirii în proprietate a construcției – garaj, potrivit contractului de vânzare-cumpărare încheiat la data de 05.05.2026 și legalizat cu încheierea de legalizare de semnătură nr. 147/2026 de către Biroul Individual Notarial Suciu Ioana Silvia, anexat cererii;

Având în vedere contractul de închiriere nr. 39/2025, având ca obiect terenul în suprafață de 24,00 mp., situat în municipiul Sighișoara, cartier Târnava II, f.nr., poz. I, jud. Mureș, cu destinația de teren ocupat de construcția – garaj, proprietate privată, încheiat cu Buchner Mihaela - Doris, în calitate de chiriașă;

Având în vedere faptul că imobilul de natură teren, care face obiectul contractului de închiriere amintit mai sus, se află situat în intravilanul Municipiului Sighișoara şi este cuprins în listele de inventar ale Municipiului Sighişoara – domeniul privat, având nr. de inventar 51.182;

Având în vedere faptul că Municipiul Sighișoara, ca unitate administrativ - teritorială, deține rangul de posesor al terenurilor antemenționate, în exercitarea stăpânirii acestora comportându-se ca un bun proprietar prin posesia ca stare de fapt, care conferă posibilitatea apropierii și stăpânirii bunurilor, precum și folosința acestora prin posibilitatea utilizării bunurilor și a culegerii fructelor;

Văzând că Municipiul Sighișoara îndeplinește calitatea de posesor prin elementul „corpus”, respectiv există contact direct cu bunurile, acestea fiind stăpânite în materialitatea lor prin realizarea de fapte materiale, încheindu-se acte juridice prin care exercită prerogativele unui drept real principal;

Având în vedere prevederile art. 555 - 566, art. 858 - 865 şi art. 1777 - 1823 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile Ordonanţei de Urgenţă a Guvernului nr. 57/2019 privind Codul administrativ, cu modificările și completările ulterioare;

Având în vedere prevederile Legii nr. 227/2015 privind Codul fiscal, cu modificările și completările ulterioare, precum și cele ale Legii nr. 207/2015 privind Codul de procedură fiscală, cu modificările și completările ulterioare;

Ținând cont de faptul că în urma preluării contractelor de închiriere se aduc venituri suplimentare la bugetul local;
Având în vedere Raportul de specialitate al Direcției Arhitect Șef – Compartimentul Administrarea Domeniului Public şi Privat, înregistrat cu nr. 17.885/07.05.2026, prin care se propune preluarea unor contracte de închiriere;

Având în vedere avizele favorabile ale tuturor comisiilor pe domenii de specialitate;
În temeiul art. 129 alin. (2) lit. „c”, alin. (6) lit. ,,aˮ și lit. ,,bˮ și alin. (14), art. 139 alin. (1) și alin. (3) lit. ,,gˮ şi a art. 196 alin. (1) lit. ,,aˮ din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,
H O T Ă R Ă Ş T E:
 Art. 1. (1) Se aprobă preluarea, începând cu data de 01.06.2026, a contractului de închiriere nr. 75/2004, așa cum a fost modificat și completat prin actele adiționale nr. 1 - 4, având ca obiect terenul în suprafață de 18,00 mp., situat în municipiul Sighișoara, str. Crizantemelor, f.nr., lot nr. 11, tronson N, jud. Mureș, cu destinația de teren ocupat de construcția – garaj, de către doamna Suciu Cornelia, ca urmare a dobândirii în proprietate a construcției edificate de la actualul chiriaș al terenului, domnul Stanciu Nicolae, conform contractului de vânzare - cumpărare încheiat.

 (2) Durata termenului de închiriere rămasă din durata iniţială de 5 (cinci) ani a contractului de închiriere este de 2 (doi) ani și 7 (șapte) luni, respectiv de la data de 01.06.2026 până la data de 31.12.2028, cu posibilități de prelungire, conform contractului. 

   (3) Cuantumul chiriei va fi actualizat conform prevederilor legale aplicabile în materie, în vigoare la data preluării contractului, potrivit prevederilor art. 1 alin. (1) din prezenta hotărâre.

 (4) Restul clauzelor contractuale din contractul de închiriere, așa cum a fost preluat potrivit prevederilor art. 1 alin. (1) din prezenta hotărâre, îşi menţin valabilitatea între Municipiul Sighişoara și doamna Suciu Cornelia.

Art. 2. (1) Se aprobă preluarea, începând cu data de 01.06.2026, a contractului de închiriere nr. 39/2025, având ca obiect terenul în suprafață de 24,00 mp., situat în municipiul Sighișoara, cartier Târnava II, f.nr., poz. I, cu destinația de teren ocupat de construcția – garaj, de către doamna Szakacs Beatrice - Andreea, ca urmare a dobândirii în proprietate a construcției edificate de la actualul chiriaș al terenului, doamna Buchner Mihaela - Doris, conform contractului de vânzare - cumpărare încheiat.

(2) Durata termenului de închiriere rămasă din durata iniţială de 5 (cinci) ani a contractului de închiriere este de 3 (trei) ani și 7 (șapte) luni, respectiv de la data de 01.06.2026 până la data de 31.12.2029, cu posibilități de prelungire, conform contractului.

  (3) Cuantumul chiriei va fi actualizat conform prevederilor legale aplicabile în materie, în vigoare la data preluării contractului, potrivit prevederilor art. 2 alin. (1) din prezenta hotărâre.

  (4) Restul clauzelor contractuale din contractul de închiriere, așa cum a fost preluat potrivit prevederilor art. 2 alin. (1) din prezenta hotărâre, îşi menţin valabilitatea între Municipiul Sighişoara și doamna Szakacs Beatrice - Andreea.

Art. 3. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Direcţia Arhitect Șef, Compartimentul Administrarea Domeniului Public şi Privat – Direcţia Arhitect Șef, Compartimentul Buget, Contabilitate, Salarizare – Direcția Economică, Compartimentul Impozite și Taxe – Serviciul Impozite, Taxe şi Executare Creanţe – Direcția Economică și Compartimentul Juridic din cadrul Municipiului Sighişoara.

Art. 4. Prin grija doamnei Bizo Anca, Secretarul General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro. 

PREŞEDINTE DE ŞEDINŢĂ,
  

     Duma Felix - Lucian                                            Contrasemnează pentru legalitate
                                    SECRETARUL GENERAL al municipiului,

                                                              Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;

  1 ex. Direcţia Arhitect Șef;

  4 ex. Compartimentul Administrarea Domeniului Public și Privat – Direcția Arhitect Șef;

  1 ex. Compartimentul Buget, Contabilitate, Salarizare – Direcția Economică;

  1 ex. Serviciul Impozite, Taxe și Executare Creanțe – Direcția Economică;

  1 ex. Compartimentul Juridic.

14 ex.    

B.A. 

